લોકસભાના નિયમ હેઠળ વોટિંગ કરાવીને ચર્ચા કરાવવા પર વિપક્ષ અડગ છે, તો રાજ્યસભામાં પણ પ્રધાનમંત્રી મોદી પાસેથી માફી મંગાવવાની માંગને લઇને લિપક્ષ હંગામો કરી રહ્યું છે. તમામ સમસ્યા પર વિપક્ષી સાંસદોના હંગામાંના કારણે સંસદનો કિંમતી સમય બર્બાદ થાય છે અને આવી રીતે સંસદ ચલાવવા માટેના જરૂરી કરોડો રૂપિયાનું સ્વાહા થઇ જાય છે. હંગામા કરનારા લોકોની વિરુદ્ધ કોઇ ખાસ કાર્યવાહી પણ કરવામાં આવતી નથી. જો કે આ માટે ફક્ત કોંગ્રેસ અથવા હાલના વિપક્ષી દળોને દોષ આપવો જોઇએ નહીં, ભાજપ જ્યારે સત્તામાં નહતી તો એમને પણ ઘણી સમસ્યાઓને લઇને ઘણા લાંબા સમય સુઘી સંસદ ચાલવા દીધું નહતું.